ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 9/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan opetusta opetuslapseudesta. Olen opettanut radikaaleja asioita.
Jokaisen kristityn tulisi tietää ne, mutta asioita ei ole esitetty näin.
Ihmisille opetetaan, että heidän tulee ottaa Jeesus vastaan Pelastajanaan, -
jolloin he pelastuvat ja pääsevät kuoltuaan taivaaseen helvetin sijasta.
He ovat jumissa ja selviytyvät jotenkin tämän elämän läpi laulaen siitä, -
miten ihanaa taivaassa tulee olemaan. Raamattu kuitenkin opettaa, -
että meidän tulisi olla opetuslapsia. Haluaisin kovasti lukea uudestaan -
viime jaksossa lukemani jaejaksot Luuk. 14:26―33 ja Matt. 10:37―38, -
mutta hillitsen itseni, koska haluan puhua muustakin.
Jos et nähnyt edellistä jaksoa tai vaikka olisitkin nähnyt sen, lue ne, -
koska Jeesus kertoo niissä kolme asiaa, joita opetuslapselta vaaditaan.
Asiaa ei voi sanoa yhtään selvemmin, mutta silti opetuslapseutta ei saarnata.
Seurakunta opettaa vain uskoon tulemista taivaaseen pääsyn takia.
Siksi monien uskovien elämä on huonompaa kuin Jumala haluaisi.
He ovat myös huono todistus uskosta, koska eivät koe yltäkylläistä elämää, -
jonka Jumala on heille tarkoittanut.
Tämä siis vaikuttaa sekä yksilöihin että Valtakuntaan kokonaisuutena.
Ei Herra käskenyt näin tehdä. Seurakunta jaottelee ihmiset ryhmiin.
En tiedä tarkkoja lukuja, mutta 50―90 prosenttia "kristityistä" -
tekee vain juuri ja juuri sen, mitä taivaaseen pääsyyn vaaditaan -
jättäen opetuslapseuden papeille ja muille kypsille kristityille.
Olemme hyväksyneet tämän, mutta Jeesus ei käskenyt tehdä näin.
Jeesus käski jakeissa Matt. 28:19―20 tehdä kaikki kansat opetuslapsiksi -
ja opettaa heitä noudattamaan kaikkia Hänen käskyjään.
Jeesus ei käskenyt vain käännyttää. Luuk. 14:ssa Hän sanoi kolmesti, -
että meidän tulee suorastaan vihata ihmissuhteita ja jopa elämäämme, -
muuten emme ole opetuslapsia, samoin jos emme kanna ristiämme.
Emme myöskään ole opetuslapsia, ellemme jätä kaikkea, mitä meillä on.
Voiko sen enää selvemmin sanoa? Valitettavasti useimmat ihmiset -
eivät ole opetuslapsia, eikä se ole edes heidän tavoitteensa.
Tai he käyttävät sanaa "opetuslapsi" kevyesti väittäen olevansa sitä, -
vaikka tekevät omia juttujaan eivätkä rakasta Jumalaa yli kaiken -
tai jätä kaikkea, minkä omistavat. Jeesus määrittelee opetuslapseuden.
On paljon muitakin jakeita esimerkiksi vaivannäöstä.
2. Tim. 2:3: "Kärsi vaivaa niin kuin ainakin -
jalo Kristuksen Jeesuksen sotamies." Edellisessä jakeessa käsketään -
opettamaan muita ihmisiä, jotta heistä tulisi opetuslapsia.
Se juuri vaatii vaivannäköä.
Jeesus sanoi jakeissa Matt. 10:24―25: "Ei opetuslapsi ole opettajaansa -
ylempi eikä palvelija isäntäänsä. Tyytyköön opetuslapsi samaan -
kuin opettaja, ja palvelija samaan kuin isäntä. Jos talon isäntää -
nimitetään Belsebuliksi, kuinka paljon helpommin sen nimen saa talonväki!"
Vainon kestäminen on osa opetuslapseutta.
2. Tim. 3:12: "Ja kaikki, jotka tahtovat elää jumalisesti -
Kristuksessa Jeesuksessa, joutuvat vainottaviksi."
Uskon, että voi myös sanoa, että kaikki opetuslapset kokevat vainoa.
Jos sinua ei vainota sitoumuksesi ja sen muovaamien mielipiteidesi, -
tekojesi ja puheidesi vuoksi, et siis elä jumalisesti etkä ole opetuslapsi.
Kaikki opetuslapset kohtaavat joskus vainoa.
Jos et ole törmännyt paholaiseen, kuljet samaan suuntaan kuin hän.
Vastavirtaan kulkeminen on erilaista kuin myötävirtaan ajelehtiminen.
Vaatii ponnistusta kulkea virtaa vastaan ja seistä uskonsa takana.
Jotkut sanovat, etteivät halua mennä näin pitkälle kristinuskossa.
Näiden jakeiden mukaan ette siis ole opetuslapsia niin kuin Jumala käski.
On väärin, että seurakunta on jakanut ihmiset ryhmiin ja sanonut, -
että tällainen on hyväksyttävää ja että sitoutuminen on fanaatikoille.
Ei, vaan kaikkien kristittyjen tulisi olla niin sitoutuneita Jumalaan, -
että he ovat valmiita kärsimään uskonsa takia.
Olen oppinut todella arvostamaan erästä asiaa raamattukoululaisissa.
Puhuin juuri erään naisen kanssa, joka on ollut koulussa kaksi vuotta.
Minulla ei ollut mitään häntä vastaan, mutta en tuntenut hänen tarinaansa -
ennen kuin hän kertoi minulle niistä kamalista asioista, joita on kokenut.
Koulussakin hänellä on ollut rankkaa. Tämän takia kunnioitan näitä ihmisiä.
He irrottautuvat elämästään.
He jättävät taakseen perheen, ystävät ja turvallisuuden, -
tulevat tänne ja sitoutuvat olemaan opetuslapsia. Kunnioitan sitä todella.
Useimmat opiskelijoistamme uhraavat oman elämänsä, -
omat suunnitelmansa ja tavoitteensa ollakseen opetuslapsia -
ja etsiäkseen Jumalaa, -
jotta heidän ja monien muiden elämä voisi muuttua. Kunnioitan sitä.
Opiskelijat, jotka valmistuvat ja perustavat kouluja ulkomaille, -
erityisesti ne, jotka menevät kehitys- maihin, luopuvat aivan kaikesta.
Esimerkiksi Carrie Nordquist valmistui parikymppisenä -
ja lähti Venäjälle, jossa hän on nyt ollut reilut kymmenen vuotta.
Hän vei tv-ohjelmani Venäjälle, ja hänen tekemänsä opetuslapset -
valmistuvat raamattukoulusta. Hänen kirjakauppansa myy kuukausittain -
satoja kirjoja eri puolille Venäjää. Hän on myös kääntänyt tv-ohjelmani, -
ja se tavoittaa 160 miljoonaa taloutta Venäjän 11:llä aikavyöhykkeellä.
Kaikki siksi, että tämä yksi nainen antoi elämänsä.
Hän oli erittäin kaunis nainen, mutta silti hän lähti köyhään maahan.
Hän alkoi palvella siellä, ja näytti, että hän luopui todella paljosta.
Jumala johdatti niin, että hän tapasi Venäjällä amerikkalaisen miehen, -
josta tuli hänen puolisonsa, mutta hän olisi ollut valmis naimattomuuteenkin.
Hän oli opetuslapsi ja asetti Jumalan ykköseksi. Siksi Jumala ylensi hänet.
Nykyisin hänellä on mies, lapsi ja erittäin menestyvä palvelutyö.
He ovat perustaneet yli 15 raamattu- koulua eri puolille Venäjää, -
ja heidän tavoitteenaan on perustaa tuhat koulua viiden vuoden kuluessa.
Kunnioitan sitä. He ovat nykypäivän opetuslapsia, -
mutta monikaan seurakuntalainen ei olisi valmis menemään noin pitkälle.
Kerran raamattukouluumme tuli mies nimeltä Leland Shores.
Haluamme esittää pienen videon hänen kunniakseen.
Leland menestyi hyvin liike-elämässä, mutta kerran ollessaan juhlissa -
hän tukehtui voileipään. Hän ei voinut hengittää ja luuli kuolevansa.
Hänet saatiin elvytettyä, mutta maatessaan lattialla kuolemaisillaan -
hän tajusi, etteivät hänen rahansa ja menestyksensä merkinneet mitään.
Hän päätti saman tien omistaa lopun elämänsä Herralle, jos vielä eläisi.
Hän oli uudestisyntynyt, ei vielä opetuslapsi, mutta päätti tulla siksi.
Hän oli niin epäkypsä suhteessaan Herraan, että tehtyään päätöksensä -
hän ei tiennyt, mitä tehdä. Niinpä hän päätti elää vuoden luostareissa.
Ehkä se olisi sitoutumista Herraan.
Hänen äitinsä, joka oli tukijamme, ehdotti hänelle raamattukouluamme.
Hän ei tiennyt mitään minusta, mutta tuli ja alkoi pian nähdä hyviä tuloksia.
Liikemiehenä hän tajusi, ettei hänen tarvinnut keksiä pyörää uudestaan, -
hän voisi vain etsiä jonkun, joka jo teki tätä työtä ja tehdä samoin.
Hän sitoutui opetuslapseuteen, valmistui Charis-raamattukoulusta -
ja lähti Ugandaan. Siellä tämä mies ravisteli koko kansakuntaa.
Hän oli siellä 5 tai 6 vuotta, kunnes Ugandassa kuoli vuonna 2011 -
antaen elämänsä Herran työlle.
Hän asetti Jumalan itsensä yläpuolelle ja uhrasi elämänsä Jumalalle.
Katsokaa, mitä Jumala teki hänen kauttaan näin lyhyessä ajassa.
Katsotaan video Leland Shoresista, Jeesuksen Kristuksen opetuslapsesta.
Sydämelläni Afrikan-palvelutyön suhteen on opetuslapseus.
Leland Shores tuli Charis- raamattukouluun vuonna 2002.
Valmistuttuaan ja asuttuaan Ugandassa hän meni yllättäen -
Herran luo 23.6.2011.
Kaikki järjestössämme, jotka tunsivat hänet, menettivät hyvän ystävän.
Hän kosketti monia ainutlaatuisella ja unohtumattomalla tavalla, -
mutta tiedämme, että hänen työnsä perintö on vasta alussa.
Kyse on siitä, keitä olemme Kristuksessa. Kun opimme sen, -
Jumala voi tehdä meidän kauttamme kaiken sen, mitä on suunnitellut.
Se vie meidät iankaikkiseen kohtaloomme, ja se on innostavaa.
Pysähdymme nyt muistelemaan niitä vuosia, jotka Leland oli kanssamme.
Sinä aikana hän sai aikaan enemmän kuin monet koko elinaikanaan.
Leland Shores ilmoittautui Charis- raamattukouluun syksyllä 2002.
Luovuttuaan menestyvästä urastaan ja myytyään kotinsa Teksasissa -
hän paneutui opintoihinsa innolla.
Erityisesti opetuslapseus- ja evankeliointikurssi kiinnosti häntä.
Seisoin takaosassa, kun Don Krow puhui Ugandan-matkasta, -
jonka hän oli juuri johtanut. Joku tuli seisomaan viereeni, -
ja ääni sanoi valmistavansa minua lähtemään Afrikkaan. Sanoin: "Ok".
Kun sanomme Jumalalle kyllä, asian toteutus on Hänen vastuullaan.
Toisen vuoden lähetysmatka vei Lelandin Ugandaan Donin kanssa.
Se oli vasta ensimmäinen askel matkalla, joka muutti koko elämän.
Lelandin elämää ohjanneet periaatteet elävät nyt tuhansissa ihmisissä.
Leland vei opetuslapseus- ja evankeliointiohjelman Ugandaan.
Se vaikuttaa siellä puolen miljoonan ihmisen elämään.
Leland perusti Kampalaan Andrewin kirjoja myyvän kaupan.
Näin sanoma Jumalan rakkaudesta on tuhansien ihmisten ulottuvilla.
Hän perusti Ugandaan myös Charis-raamattukoulun, -
jonka opiskelijat herättävät kuolleita ja lähettävät omia radio-ohjelmiaan.
Hänen opiskelijansa moninkertaistavat jo sitä, mitä hän teki.
Leland keskittyi opetuslapseuteen, ja siksi hänen työnsä on vasta alussa.
Sen mahdollisuuksia ei tiedä kukaan. ―Tällainen on Afrikka. Nähdään!
Leland meni sairaalaan maanantaina. Diagnoosi oli keuhkokuume.
Hänet vietiin teho-osastolle vuodelepoon kahdeksi viikoksi.
Torstaina hänen tärkeät elimensä vain lakkasivat toimimasta.
Lelandia jäivät kaipaamaan hänen ihana vaimonsa Carol perheineen, -
hänen isänsä, äitinsä siskonsa ja veljensä Louisianassa, -
Charis-raamattukoulun opiskelijat, -
monet afrikkalaiset pastorit, joita hän koulutti opetuslapseuskurssilla -
sekä lukemattomat ihmiset, joiden elämä on muuttunut.
Hänen elämänsä työ tulee tuottamaan sadon toisensa perään, -
kun yhä uudet opetuslapset kertovat sanomaa Jumalan rakkaudesta -
ja rakentavat Ugandassa Lelandin valamalle perustalle.
Minut on kutsuttu Afrikkaan. Tulen olemaan siellä koko loppuelämäni.
LELAND SHORES, HEINÄKUU 1962―KESÄKUU 2011
Lelandin tarina on vasta alkamassa.
Eikö olekin hienoa? Olen innoissani nähdessäni Jumalan koskettavan -
ihmisiä, jotka sitten antavat elämänsä Jumalan palvelemiseen.
Nykyisin lehtien kansikuvissa esiintyy ihmisiä, jotka osaavat näytellä, -
potkaista tai lyödä palloa tai ovat kauniita, -
mutta heidän moraaliset arvonsa eivät täyttäisi edes sormustinta.
Kansikuvissa komeilee kieroutuneita ihmisiä, joista ei tule ottaa mallia, -
mutta juuri heitä ihaillaan ja pidetään roolimalleina.
Herra sanoo jakeessa 1. Sam. 2:30: "Sillä minä kunnioitan niitä, -
jotka minua kunnioittavat; -
mutta jotka minut ylenkatsovat, ne tulevat halveksituiksi."
Herra sanoo selvästi, ettei kunnioita niitä, jotka eivät kunnioita Häntä.
Leland kunnioitti Herraa, ja sellaisia ihmisiä meidän tulisi pitää sankareina.
Kun Leland kuoli Ugandassa, jouduimme sulkemaan koulun, -
koska meillä ei ollut lähettää sopivia ihmisiä hänen tilalleen.
Minulla on tiukat vaatimukset niille, jotka perustavat Charis-kouluja, -
koska haluan säilyttää jatkuvuuden.
Nyt meillä on pariskunta, joka on menossa jatkamaan koulun työtä.
Meillä on kirjakauppa ja koulu, joka aloittaa tammikuussa 2013.
Meillä on kaksi lähetystä päivässä Lighthouse Televisionissa, -
joka on todellinen evankeliumin voimanpesä Ugandassa.
Kiinalaiset kommunistit rakensivat sen propagandansa levittämiseksi, -
mutta kristityt ovat nyt vallanneet sen.
Pari, joka on lähdössä Ugandaan, on myös esimerkki opetuslapseudesta.
Hank ja Mary Lenz tulivat kouluumme useita vuosia sitten.
Tullessaan Mary oli pyörätuolissa muistaakseni MS-taudin vuoksi.
Ensimmäisen opiskeluvuoden jouluun mennessä -
hän alkoi liikkua rollaattorin avulla.
Toisen vuoden ohjelmaan kuuluu pakollinen lähetysmatka ulkomaille.
Mary olisi voinut sanoa, että matka oli hänelle liian rankka, -
mutta hän oli jo edistynyt ja käveli kepin kanssa. Hän lähti matkaan -
ja teki samat asiat kuin kaikki muutkin. Kun he valmistuivat koulusta, -
Mary oli käytännössä täysin terve, ainoastaan hiukan heikompi -
kuin ihminen, joka ei olisi sairastanut. Hank ja Mary ovat nyt menossa -
Ugandaan johtamaan työtä ja perustamaan koulun uudelleen.
Mielenkiintoista on, että kun videolla näkemämme Leland Shores -
opiskeli raamattukoulussa, hän työskenteli Hankin voileipäkojussa.
Hank oli siis Lelandin pomo täällä USA:ssa, -
kun he molemmat kävivät raamattukoulua.
Leland aloitti Ugandassa työn, jonka ansiosta olemme tavoittaneet -
miljoonia ihmisiä, ja hänen entinen pomonsa Hank Lenz -
menee nyt vaimonsa Maryn kanssa jatkamaan Lelandin työtä.
Eikö olekin hienoa? On upeaa, miten Jumala hoitaa asiat.
Haluan rohkaista teitä tähän.
En tiedä, kävikö se hyvin ilmi, mutta Leland oli menestyvä liikemies.
Hengellisesti hän oli kuitenkin vasta aivan alkutaipaleella.
Raamattukouluun tullessaan hän oli lähtöpisteessä, ja lyhyessä ajassa, -
noin seitsemässä vuodessa Jumala muutti hänen elämänsä täysin.
Hän on ravistellut kokonaista kansaa, ja todistus kulkee kauemmaskin.
Se koskettaa ihmisiä juuri nytkin tämän ohjelman kautta.
Seitsemässä vuodessa hän muuttui juuri ja juuri pelastuneesta miehestä -
opetuslapseksi, joka muutti Ugandaa ja sai tavata maan presidentin.
Näin Jumala voi käyttää elämää.
Ehkä jotkut teistä ovat tajunneet, että ovat olleet uskossa vuosia, -
mutta kokevat tuhlanneensa hirveästi aikaa. Antakaa Jumalalle 7 vuotta.
Etsikää Häntä ja muuttukaa niin, että voitte tulla opetuslapsiksi.
Uskon, että Jumala voi tehdä kanssasi saman, mitä Hän on tehnyt Lelandin, -
Hankin ja Maryn ja satojen muiden ihmisten kanssa.
Herra haluaa muuttaa elämäsi enemmän kuin itse haluat muutosta.
Sinun pitää vain tehdä päätös. Eilen lukemani Luukkaan kohta sanoo, -
että meidän tulee asettaa Jumala itsemme ja kaiken muun edelle -
ja antaa Hänelle kaikki, mitä meillä on.
Sanotaan Hänelle: "Minulla ei ole paljon, mutta se on täysin Sinun."
Ala uudistua mieleltäsi, niin takaan, että Jumala voi muuttaa elämäsi.
Oletko tyytyväinen elämääsi? Entäpä suhteesi Jumalaan?
Onko se niin vahva kuin haluaisit? Ehkäpä on muutoksen aika.
Viisi tapaa muuttaa elämäsi Charis-raamattukoulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Kaikenlaisilla ihmisillä on yksi päämäärä, usko ja totuus: Jeesus.
Missään opeteta niin kuin täällä. Täällä opetetaan tuntemaan Jeesus.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla.
Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus yhteistyökouluissa, -
nettikurssi ja kirjekurssi.
Tutustu kouluumme osoitteessa www.charisbiblecollege.org
Mitä vielä odotat? Muuta elämäsi ja muuta maailma.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan toinen osa käsittelee sitä, mikä opetuslapsi on.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
MUUTA ELÄMÄSI. MUUTA MAAILMA.
Suomennos: Anni Lähteenmäki